
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1345 

31 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιότητας ανάθεσης ενεργειών 
Εθνικής Τεχνικής Βοήθειας- Στήριξης, στο Υπουρ¬ 
γείο Πολιτισμού. 1 

Διαδικασία και χρόνος διεξαγωγής του ελέγχου των 
ΚΕΔΑΚ, τεχνικά και άλλα ζητήματα αυτού, δια¬ 
δικασία σφράγισης των εγκαταστάσεων και επι¬ 
βολής κυρώσεων. 2 


Χορήγηση Άδειας Λειτουργίας του «Χαλύβδινου 
Αγωγού Φυσικού Αερίου 4 " (επέκτασης του κλά¬ 
δου Λαυρίου) που θα τροφοδοτεί με Φυσικό Αέ¬ 
ριο το Πρατήριο Ανεφοδιασμού Λεωφορείων της 
ΕΘΕΛ στο Αμαξοστάσιο Ανθούσας» σην περιοχή 
της Κοινότητας Ανθούσας της Νομαρχιακής Αυ¬ 


τοδιοίκησης Ανατολικής Αττικής. 3 

ΑΠΟΦΑΣΕΙ Σ 

Αριθμ. 152.233/ΚτΠ7331/Δ' Φ29 (1) 


Μεταβίβαση αρμοδιότητας ανάθεσης ενεργειών Εθνι¬ 
κής Τεχνικής Βοήθειας- Στήριξης, στο Υπουργείο Πο¬ 
λιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Το π.δ. 63/2005 Κωδικοποίηση του ν. «Κυβέρνηση 
και Κυβερνητικά Όργανα» 

2. Το π.δ. 81/21.3.2002 (ΦΕΚ 57/Α/21.3.2002) περί συγχώ¬ 
νευσης των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών. 

3. Το π.δ. 191/2003 (ΦΕΚ 146Α/13.6.2003) «Οργανισμός 
του Υπουργείου Πολιτισμού», όπως τροποποιήθηκε και 
ισχύει σήμερα. 

4. Τον ν. 2860/2000 (ΦΕΚ 251 Α/14.11.2000) «Διαχείριση, 
Παρακολούθηση, Έλεγχος Κοινοτικού Πλαισίου Στήρι¬ 
ξης και άλλες διατάξεις», όπως τροποποιήθηκε με τον 
ν. 3193/2003 (ΦΕΚ 266Α/20.11.2003) «Κανόνες τιμολόγη¬ 
σης, ρυθμίσεις Φ.Π.Α, ηλεκτρονικών υπηρεσιών και άλ¬ 
λες διατάξεις», και το άρθρο 54 του ν. 3283/2004 (ΦΕΚ 
210Α/2.11.2004). 


5. Το π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων 
(ΦΕΚ 3/Α/14.1.2002) 

6. Την υπ’ αριθμ. 41637/ΔΙΟΕ 769 Κοινή Υπουργική Από¬ 
φαση «Σύσταση Ειδικής Γραμματείας για την Κοινωνία 
της Πληροφορίας και Ειδικής Υπηρεσίας Διαχείρισης 
Επιχειρησιακού Προγράμματος Κοινωνία της Πληρο¬ 
φορίας» (ΦΕΚ 1502Β/8.12.2000), όπως τροποποιήθηκε 
και ισχύει. 

7. Την υπ’ αριθμ. 16421/340/5.4.2004 απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών για τον διορισμό του Ειδικού Γραμματέα (αρ. ΦΕΚ 
101Γ/6.4.2004). 

8. Την υπ’ αριθμ. Ε (2001) 551,14.3.2001 απόφαση της 
Επιτροπής των Ευρωπαϊκών Κοινοτήτων, για την έγκρι¬ 
ση του Επιχειρησιακού Προγράμματος «Κοινωνία της 
Πληροφορίας» το οποίο εντάσσεται στο Κοινοτικό Πλαί¬ 
σιο Στήριξης για τις κοινοτικές διαρθρωτικές παρεμβά¬ 
σεις στις περιφέρειες του στόχου αριθ. 1 στην Ελλάδα, 
ΟΟΙ 200 Ο/ΟΡ/16/1 /ΡΟ/023, όπως τροποποιήθηκε με τις 
αριθμ. Ε (2004) 5868,29/12/2004 20/12/2005 Ε(2005) 5839, 
7/12/2006 Ε(2006) 6421 αποφάσεις της Επιτροπής. 

9. Το Συμπλήρωμα Προγραμματισμού όπως αυτό 
εγκρίθηκε μετά από γραπτή διαδικασία λήψης απόφα¬ 
σης με την υπ’ αριθμ. 2928/4.12.2006. 

10. Την υπ’ αριθμ. 1466/Ε.Υ.Σ. 105/17.1.2002 απόφαση περί 
καθορισμού των στοιχείων του ετήσιου προγράμματος 
ενεργειών τεχνικής βοήθειας-στήριξης σύμφωνα με το 
άρθρο 12 παρ. 3 του ν. 2860/2000 (ΦΕΚ 78/Β/29.1.2002). 

11. Τον υπ’ αριθμ. 953/14.3.2002 Οδηγό Διαδικασιών και 
Επιλέξιμων Ενεργειών Τεχνικής Βοήθειας Στήριξης ΚΠΣ 
2000-2006, του Υπουργείου Εθνικής Οικονομίας, όπως 
ισχύει, και την υπ’ αριθμ. πρωτ. 60630/ΕΥΣ 5671/16.9.2003 
εγκύκλιο του Υπ. Οικονομίας και Οικονομικών για την 
εξειδίκευση της εφαρμογής του π.δ. 4/2002. 

12. Την υπ’ αριθμ. 24004/ΕΥΣΑΑΠ1812/1.6.2007 απόφαση 
του Υφυπουργού Οικονομίας και Οικονομικών έγκρισης 
του ετήσιου προγράμματος Τεχνικής Βοήθειας της ΕΥΔ 
ΕΠ «ΚτΠ» για το έτος 2007. 

13. Το γεγονός ότι με την απόφαση αυτή δεν προκα- 
λείται δαπάνη. 

14. Το υπ’ αριθμ. 5294/19.12.2006 αίτημα του Γενικού 
Γραμματέα του Υπ. Πολιτισμού, για την μεταβίβαση 
αρμοδιοτήτων ενεργειών Εθνικής Τεχνικής Βοήθειας 

στο πλαίσιο υλοποίησης των έργων του Ε.Π. ΚτΠ για 
το έτος 2007. 

15. Την ανάγκη ομαλής εκτέλεσης του Ετήσιου Προ¬ 
γράμματος Τεχνικής Βοήθειας-Στήριξης, αποφασίζου¬ 
με: 

Μεταβιβάζουμε στο Υπουργείο Πολιτισμού, την αρ¬ 
μοδιότητα ανάθεσης ενεργειών Εθνικής Τεχνικής Βοή- 
Θειας-Στήριξης, στο πλαίσιο του εγκεκριμένου Ετήσιου 
Προγράμματος Τεχνικής Βοήθειας-Στήριξης του Ε.Π. 
«ΚτΠ» για το έτος 2007, συνολικού ποσού δέκα επτά 
χιλιάδων ευρώ (17.000,00 €). 

Η κατανομή του ως άνω ποσού ανά κατηγορία επιλέ¬ 
ξιμης ενέργειας του Υποπρογράμματος Β της Τεχνικής 
Βοήθειας του Ε.Π Κ.τ.Π θα οριστεί με απόφαση του 
Ειδικού Γραμματέα Ψηφιακού Σχεδιασμού και οιαδή- 
ποτε ανακατανομή μεταξύ των κατηγοριών θα γίνεται 
κατόπιν σχετικής έγκρισής του. 

Η ανάθεση, εκτέλεση και πληρωμή γίνεται σύμφωνα με 
το π.δ. 4/2002 «Εκτέλεση ενεργειών τεχνικής βοήθειας- 
στήριξης και διαχείριση των αντίστοιχων πόρων», όπως 
προκύπτει από τα άρθρα 1 παρ. 4 και 3 παρ. 6 (ΦΕΚ 
3/Α/14.1.2002). Οι συμμετέχοντες στις Ομάδες Εργασίας 
& Επιτροπές εμπίπτουν στις διατάξεις του άρθρου 104 
«Περιορισμοί Δημοσίων Υπαλλήλων» του Συντάγματος, 
καθώς και του ν. 3205/2003 (ΦΕΚ 297/Α/23.12.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. ΔΕΔΑΚ/15930 (2) 

Διαδικασία και χρόνος διεξαγωγής του ελέγχου των 
ΚΕΔΑΚ, τεχνικά και άλλα ζητήματα αυτού, διαδικα¬ 
σία σφράγισης των εγκαταστάσεων και επιβολής 
κυρώσεων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του ν. 3335/2005 «Ελεγχος της διακίνησης και απο¬ 
θήκευσης πετρελαιοειδών προϊόντων - Ρύθμιση θεμάτων 
Υπουργείου Ανάπτυξης» (ΦΕΚ 95Α') και ειδικότερα τις 
διατάξεις της παραγράφου 8 του άρθρου 3 αυτού. 

β) Του ν. 3054/2002 «Οργάνωση της αγοράς πετρελαι¬ 
οειδών και άλλες διατάξεις» (ΦΕΚ 230Α'), όπως ισχύει. 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98Α;). 

δ) Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19Α’) και του 
π.δ. 122/2004 «Ανασύσταση του Υπουργείου Τουρισμού» 
(ΦΕΚ 85Α'). 

ε) Του π.δ. 381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ 168Α'), 
του π.δ. 191/1996 (ΦΕΚ 154Α') και του π.δ. 134/2005 «Σύ¬ 
σταση Διεύθυνσης Ποιότητας και Αποδοτικότητας και 


Τμήματος Διευκόλυνσης Προσβασιμότητας Ατόμων με 
Αναπηρίες στο Υπουργείο Ανάπτυξης» (ΦΕΚ 93Α’). 

στ) Του π.δ. 54/2006 «Διάρθρωση, αρμοδιότητες και 
στελέχωση της Διεύθυνσης Ελέγχου Διακίνησης και 
Αποθήκευσης Καυσίμων (Δ.Ε.Δ.ΑΚ) του Υπουργείου Ανά¬ 
πτυξης» (ΦΕΚ 58Α'). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Αντικείμενα ελέγχου 

Έργο των Κλιμακίων Ελέγχου Διακίνησης και Αποθή¬ 
κευσης Καυσίμων (ΚΕΔΑΚ), είναι η διενέργεια επιτόπι¬ 
ων ελέγχων κάθε ημέρα εργάσιμη ή μη και αργία, σε 
εγκαταστάσεις και άλλα μέσα διύλισης, αποθήκευσης, 
μεταφοράς, τελικής πώλησης και γενικότερα διακίνησης 
πετρελαιοειδών προϊόντων, καθώς και σε οποιοσδήποτε 
μορφής βιομηχανικές ή άλλες εγκαταστάσεις, όπου πι¬ 
θανολογείται αποθήκευση ή διακίνηση πετρελαιοειδών 
προϊόντων, ιδίως όσον αφορά: 

α. τις άδειες εγκατάστασης και λειτουργίας και τα 
σχετικά πιστοποιητικά και έγγραφα, 
β. την τήρηση των όρων που επιβάλλονται για τους 
κατόχους αδειών του ν. 3054/2002, όπως ισχύει, 
γ. τον τύπο και ποιότητα των διακινούμενων προϊό¬ 
ντων, 

δ. όλα τα στοιχεία σχετικά με τη διακίνηση και μετα¬ 
φορά προϊόντων και των μέσων μεταφοράς τους, 
ε. τα εμπορικά σήματα που φέρουν τα πρατήρια. 

Αρθρο 2 

Έλεγχος των αδειών εγκατάστασης και λειτουργίας 

Ο έλεγχος αυτός αφορά στην επίδειξη των απαι- 
τουμένων αδειών εγκατάστασης και λειτουργίας των 
αποθηκευτικών χώρων και των μέσων διακίνησης πε¬ 
τρελαιοειδών προϊόντων καθώς και των σχετικών πι¬ 
στοποιητικών και εγγράφων, για τη διαπίστωση της 
τήρησης των όρων και των προϋποθέσεων των αδειών 
αυτών και την τυχόν ύπαρξη παρανόμων δεξαμενών και 
παρανόμων εγκαταστάσεων κάθε είδους. 

Άρθρο 3 

Έλεγχος της τήρησης των όρων των αδειών 

Τα ΚΕΔΑΚ ελέγχουν τους κατόχους αδειών του ν. 
3054/2002, όπως ισχύει, σχετικά με την τήρηση των 
όρων και των προϋποθέσεων που έχουν τεθεί στις άδει¬ 
ες για την άσκηση της δραστηριότητάς τους. 

Άρθρο 4 

Έλεγχος του τύπου και της ποιότητας των προϊόντων. 

1. Τα ΚΕΔΑΚ ελέγχουν επί τόπου τον τύπο και την 
ποιότητα των πετρελαιοειδών προϊόντων, με την δια¬ 
δικασία της λήψης δείγματος, επιτόπιας μέτρησης και 
επίσημης δειγματοληψίας. Ειδικότερα: 

Τα ΚΕΔΑΚ, κατά τους επιτόπιους ελέγχους, δύνα- 
νται να λαμβάνουν δείγματα προϊόντων με σκοπό την 
επιτόπια μέτρηση εντός των κινητών εργαστηριακών 
μονάδων (\/ΑΝ), που διαθέτουν, και την εξαγωγή απο¬ 
τελεσμάτων ενδεικτικών της ποιότητας των προϊόντων 
αυτών. 

Εφόσον στα δείγματα αυτά διαπιστωθεί, κατά την 
επιτόπια μέτρηση, απόκλιση από τις ισχύουσες προδι¬ 
αγραφές, όπως αυτές καθορίζονται από τις εκάστοτε 
ισχύουσες αποφάσεις του Ανωτάτου Χημικού Συμβουλί¬ 
ου (Α.Χ.Σ.), πραγματοποιείται, σύμφωνα με τα αναφερό- 
μενα στο άρθρο 9 της παρούσας, δειγματοληψία προς 
αποστολή των δειγμάτων στα εργαστήρια του Γενικού 
Χημείου του Κράτους (Γ.Χ.Κ.). 

2. Τα ΚΕΔΑΚ επίσης έχουν την δυνατότητα να λαμβά¬ 
νουν δείγματα προϊόντων με σκοπό την αποστολή τους 
στα εργαστήρια του Γ.Χ.Κ., για τον επίσημο φυσικοχη¬ 
μικό έλεγχο, χωρίς προηγούμενη διαδικασία επιτόπιας 
μέτρησης και εξαγωγής των ενδεικτικών αποτελεσμά¬ 
των. 

3. Η παρακολούθηση της εξέλιξης των ελέγχων και 
των επιτόπιων μετρήσεων, που διεξάγουν τα Κλιμάκια 
Ελέγχου, γίνεται από το Τμήμα Προγραμματισμού και 
Διαχείρισης Ελέγχων της Διεύθυνσης Ελέγχου Διακίνη¬ 
σης και Αποθήκευσης Καυσίμων (ΔΕΔΑΚ) της Κεντρικής 
Υπηρεσίας του Υπουργείου Ανάπτυξης, (εφεξής: Διεύ¬ 
θυνση), σε συνεργασία με το Τμήμα Τεχνικής Υποστή¬ 
ριξης, Ηλεκτρονικών Συστημάτων και Τεκμηρίωσης της 
Διεύθυνσης, μέσω ηλεκτρονικών και τηλεπικοινωνιακών 
συστημάτων. 

Αρθρο 5 

Έλεγχος των στοιχείων σχετικά με διακίνηση 
και μεταφορά προϊόντων και των μέσων 
μεταφοράς τους 

Ο έλεγχος αυτός διενεργείται από τα ΚΕΔΑΚ σε 
όσους διακινούν και μεταφέρουν, εντός της Ελληνικής 
επικράτειας, πετρελαιοειδή προϊόντα με χερσαία ή και 
πλωτά μέσα μεταφοράς και μπορεί να αφορά : 

α. την επίδειξη των αδειών βάσει των οποίων επιτρέ¬ 
πεται η διακίνηση και μεταφορά των προϊόντων και 
αποδεικνύεται η νόμιμη κατοχή των μέσων από τον 
ιδιοκτήτη τους, 

β. την επίδειξη των σχετικών παραστατικών αγοράς 
ή παραγγελίας ή πώλησης της ποσότητας προϊόντος 
που διακινείται, 

γ. τη διαπίστωση ή μη ότι τα στοιχεία για την ποιό¬ 
τητα των διακινουμένων προϊόντων είναι σύμφωνα με 
τα συνοδευτικά έγγραφα, 

δ. τη διαπίστωση ή μη ότι τηρούνται οι προδιαγραφές 
ασφαλείας κατά την μεταφορά των πετρελαιοειδών 
προϊόντων ως επικινδύνων υλικών, 
ε. τη διαπίστωση ή μη ότι τα μέσα μεταφοράς είναι 
κατάλληλα σφραγισμένα και χωρίς ίχνη παραβίασης, 
στ. τη διαπίστωση ή μη ότι οι οδηγοί των οχημάτων 
κατέχουν την προβλεπόμενη άδεια ικανότητας οδηγού 
και είναι εφοδιασμένοι με πιστοποιητικό επαγγελμα¬ 
τικής κατάρτισης οδηγού οχημάτων για τη μεταφορά 
επικινδύνων υλικών, 

ζ. τη διαπίστωση ή μη ότι οι οδηγοί των μέσων μετα¬ 
φοράς, στις περιπτώσεις που δεν είναι και ιδιοκτήτες 
αυτών, φέρουν θεωρημένη βεβαίωση του Υπουργείου 
Εργασίας από την οποία προκύπτει ότι εργάζονται ως 
οδηγοί με σχέση εξαρτημένης εργασίας στην επιχεί¬ 
ρηση ιδιοκτήτη των μέσων μεταφοράς, 
η. τη διαπίστωση ή μη ότι τα μέσα μεταφοράς κινού¬ 
νται με προορισμό χώρους ή πραγματοποιούν φόρτωση 
/ εκφόρτωση σε χώρους που ανήκουν στους έχοντες 


την νόμιμη άδεια εμπορίας ή που αποτελούν χώρους 
των πελατών τους, 

θ. τη διαπίστωση ή μη ότι τα μεταφορικά μέσα φέ¬ 
ρουν σε εμφανή θέση το εμπορικό σήμα του κατόχου 
της άδειας εμπορίας ο οποίος τα χρησιμοποιεί κατά 
αποκλειστικότητα, 

ι. τη διαπίστωση ή μη ότι τα μεταφορικά μέσα των 
εταιρειών εμπορίας αφορολογήτων ναυτιλιακών και αε¬ 
ροπορικών καυσίμων φέρουν επιπλέον ειδικά σήματα. 

Άρθρο 6 

Έλεγχος Εμπορικών Σημάτων Πρατηρίων 

Τα ΚΕΔΑΚ διενεργούν ελέγχους στους κατόχους 
άδειας λιανικής εμπορίας σχετικά με την υποχρέωση 
ανάρτησης εμπορικών σημάτων σύμφωνα με την ισχύ- 
ουσα νομοθεσία. 

Αρθρο 7 
Άσκηση ελέγχου 

1. Τα ΚΕΔΑΚ έχουν δικαίωμα πρόσβασης σε όλους 
τους χώρους των εγκαταστάσεων και λοιπών μέσων δι¬ 
ακίνησης ή και αποθήκευσης πετρελαιοειδών προϊόντων, 
στους οποίους πρόκειται να διενεργηθεί έλεγχος. 

2. Κατά τη διάρκεια της διεξαγωγής του ελέγχου, τα 
ΚΕΔΑΚ μπορούν να ζητούν πληροφορίες και στοιχεία, 
καθώς και την παροχή εξηγήσεων από τους ιδιοκτήτες 
ή τους υπαλλήλους των ελεγχομένων εγκαταστάσεων 
και λοιπών μέσων διακίνησης ή και αποθήκευσης πε¬ 
τρελαιοειδών προϊόντων . Οι ελεγχόμενοι οφείλουν να 
παρέχουν στους ελεγκτές όλα τα απαραίτητα στοιχεία 
και να τους διευκολύνουν με κάθε τρόπο στο έργο 
τους. 

3. Η μη επίδειξη, κατά τον έλεγχο, των εγγράφων και 
στοιχείων που αναφέρονται στην προηγούμενη παρά¬ 
γραφο, καθώς και κάθε άλλου εγγράφου ή στοιχείου 
που ζητείται ως αναγκαίο για το σκοπό του ελέγχου ή 
η παρεμπόδιση του ελέγχου εξαιτίας της συμπεριφοράς 
του ελεγχόμενου φορέα ή των οργάνων του, τιμωρείται 
σύμφωνα με το άρθρο 17 «Διοικητικές Κυρώσεις» του ν. 
3054/2002 (ΦΕΚ 230Α’), όπως ισχύει. 

4. Τα ΚΕΔΑΚ, κατά τη διάρκεια του ελέγχου, δύνανται 
να ελέγχουν οποιοδήποτε μέσο μεταφοράς πετρελαι¬ 
οειδών προϊόντων και να διενεργούν λήψη δείγματος 
καυσίμου και επιτόπια μέτρηση ή και δειγματοληψία 
καυσίμου προς αποστολή στα εργαστήρια του Γ.Χ.Κ. 

5. Για την καταγραφή των στοιχείων που αφορούν 
κάθε έλεγχο που διενεργείται, διατίθεται από το Τμήμα 
Προγραμματισμού και Διαχείρισης Ελέγχων της Διεύ¬ 
θυνσης κατάλληλο έντυπο ελέγχου, σύμφωνα με το 
υπόδειγμα «Α'» του άρθρου 11 της παρούσας απόφασης, 
το οποίο συμπληρώνεται και υπογράφεται από τους 
ελεγκτές με ευθύνη του Επικεφαλής του Κλιμακίου 
Ελέγχου. 

6. Στην περίπτωση λήψεως δειγμάτων πετρελαιοειδών 
προϊόντων για την διεξαγωγή επιτόπιων μετρήσεων, 
συμπληρώνεται «Πρωτόκολλο Δειγματοληψίας», σύμ¬ 
φωνα με το υπόδειγμα «Β’» του άρθρου 11 της παρού¬ 
σας απόφασης, εις διπλούν, το οποίο, με ευθύνη του 
Επικεφαλής του Κλιμακίου Ελέγχου, υπογράφεται από 
τους ελεγκτές και τον υπεύθυνο ή προστηθέντα της 
εγκατάστασης, το δε ένα εξ αυτών κρατά το Κλιμάκιο 
και το άλλο ο ελεγχόμενος. 

Στην περίπτωση δειγματοληψίας των πετρελαιο¬ 
ειδών προϊόντων για την αποστολή τους στο Γ.Χ.Κ., 
τηρείται η προβλεπόμενη στο άρθρο 9 της παρούσας 
διαδικασία. Στην περίπτωση αυτή, πέραν της σύνταξης 
του ως άνω πρωτοκόλλου, συντάσσεται και αντίγρα¬ 
φό του εις διπλούν (εάν πρόκειται για πετρέλαιο) ή 
τριπλούν (εάν πρόκειται για βενζίνη), στο οποίο όμως 
δεν αναγράφονται τα στοιχεία εκείνου από τον οποίο 
πάρθηκε το δείγμα αλλά μόνο ο αριθμός δείγματος, 
που αναγράφεται και στα αντίστοιχα δελτία δειγματο¬ 
ληψίας (καρτελάκια που αναρτώνται επί των δοχείων 
δειγματοληψίας) και το οποίο στη συνέχεια, με μέριμνα 
της Διεύθυνσης, συνυποβάλλεται αντίστοιχα με τα προς 
έλεγχο δείγματα στο Γ.Χ.Κ. 

Επί του Πρωτοκόλλου Δειγματοληψίας αναφέρεται 
η δήλωση του υπευθύνου της εγκατάστασης εάν επι¬ 
θυμεί την κατ' έφεση εξέταση του δείγματος και σε 
καταφατική περίπτωση αναγράφονται τα στοιχεία του 
ιδώτη - εφέτη χημικού. 

Παράλληλα, σημειώνεται εάν υπάρχει ή όχι δείγμα 
βυτιοφόρου, το οποίο παραδίδεται στο Κλιμάκιο και 
αποστέλλεται στο Γ.Χ.Κ., μαζί με τα άλλα δείγματα, 
καθώς και η επιθυμία του προμηθευτή για κατ' έφεση 
εξέταση του δείγματος με τα στοιχεία του εφέτη χη¬ 
μικού που αυτός ορίζει. 

Επίσης συμπληρώνονται από το Κλιμάκιο οι εκθέσεις 
ελέγχου, σύμφωνα με το υπόδειγμα «Γ» του άρθρου 11 
της παρούσας απόφασης, αναφορικά με την ποιοτική 
ανίχνευση ιχνηθέτη που τυχόν εμπεριέχεται στο προϊόν, 
ενώ δεν θα έπρεπε να ανιχνευθεί. 

7. Ο Επικεφαλής του Κλιμακίου Ελέγχου μεριμνά ώστε 
πριν από την αναχώρηση του Κλιμακίου Ελέγχου από 
το Υπουργείο Ανάπτυξης, αυτό να έχει εφοδιασθεί με 
όλα τα απαραίτητα έγγραφα (απόφαση συγκρότησης 
Κλιμακίου ΚΕΔΑΚ, έντυπα ελέγχου κ.λ.π.), τον εξοπλισμό 
και τα μέσα επικοινωνίας. 

Ο Επικεφαλής του Κλιμακίου Ελέγχου είναι υπεύθυνος 
για την ασφαλή λειτουργία του εξοπλισμού (συστήμα¬ 
τα αναλυτών, επικοινωνίας και μετάδοσης δεδομένων 
κ.λ.π), που φέρουν οι κινητές εργαστηριακές μονάδες 
(νΑΝ) των ΚΕΔΑΚ. 

Ο Επικεφαλής του Κλιμακίου Ελέγχου είναι επίσης 
υπεύθυνος για: 

• την συμπλήρωση των απαραιτήτων εντύπων, εγ¬ 
γράφων κλπ, 

• την σφράγιση, συσκευασία και φύλαξη των δειγ¬ 
μάτων, 

• την εφαρμογή της διαδικασίας προσωρινής σφρά¬ 
γισης, όπου απαιτείται, και 

κατανέμει τις εργασίες και μεριμνά, σε συνεργασία με 
τα λοιπά μέλη του Κλιμακίου, για την ορθή διεξαγωγή 
και ολοκλήρωση του ελέγχου. 

Ο ελεγκτής που εκτελεί παράλληλα και χρέη οδη¬ 
γού του οχήματος του Κλιμακίου, πέραν των άλλων 
υποχρεώσεών του, ελέγχει πριν από την αναχώρηση 
του Κλιμακίου την καλή κατάσταση του οχήματος και 
φροντίζει για την διατήρησή της, τον εφοδιασμό του 
με καύσιμο, την τήρηση δελτίου κίνησης και την κατάλ¬ 
ληλη τροφοδοσία του με ρεύμα κατά τη διάρκεια του 
ελέγχου, συμπεριλαμβανομένης και της περίπτωσης 
που πρέπει να ενεργοποιηθεί η εγκατεστημένη εντός 
του οχήματος γεννήτρια παροχής ρεύματος. 


Άρθρο 8 

Διαδικασία σφράγισης των εγκαταστάσεων 

1. Τα ΚΕΔΑΚ μπορούν να προβαίνουν σε προσωρινή 
σφράγιση πρατηρίων ή άλλων εγκαταστάσεων αποθή¬ 
κευσης και διακίνησης πετρελαιοειδών προϊόντων όπου, 
κατά τον διεξαγόμενο επιτόπιο έλεγχο, διαπιστώνεται 
ότι οι εγκαταστάσεις λειτουργούν χωρίς την απαιτού- 
μενη από τις κείμενες διατάξεις άδεια εγκατάστασης 
και λειτουργίας ή όταν από την παράβαση δημιουρ- 
γείται σοβαρός κίνδυνος για το περιβάλλον ή για την 
ασφάλεια της περιοχής λόγω π.χ. ύπαρξης παρανόμων 
δεξαμενών καυσίμων, παρανόμων δεξαμενών αποθή¬ 
κευσης διαλυτών, μη τήρησης όρων πυροπροστασίας 
και περιβαλλοντικών όρων ή λόγω αποθήκευσης και 
διακίνησης πετρελαιοειδούς προϊόντος με σοβαρές εν¬ 
δείξεις επικινδυνότητας. 

Η διενέργεια της σφράγισης λαμβάνει χώρα κατόπιν 
απόφασης, συνταγμένης σύμφωνα με το υπόδειγμα «Δ'» 
του άρθρου 11 της παρούσας, αντίγραφο της οποίας 
παραδίδεται επί τόπου στον ενδιαφερόμενο ιδιοκτήτη 
ή εκμεταλλευτή ή προστηθέντα της εγκατάστασης. 

2. Σε περίπτωση που παρίσταται ανάγκη, τα ΚΕΔΑΚ 
μπορούν να καλούν για συνδρομή την οικεία αστυνο¬ 
μική αρχή. 

Επίσης μπορεί να παρίσταται και να συνδράμει στο 
έργο των ΚΕΔΑΚ και κάθε άλλη κατά περίπτωση δη¬ 
μόσια αρχή της οποίας η ειδική γνώση και εμπειρία 
απαιτούνται, και η οποία, σύμφωνα με την παράγραφο 
9 του άρθρου 3 του ν. 3335/2005, έχει κληθεί εγγράφως 
από τη Διεύθυνση. 

3. Η σφράγιση γίνεται με τέτοιο τρόπο ώστε να εξα¬ 
σφαλίζεται ότι δεν δύναται να διέλθει μέσω της εγκα¬ 
τάστασης και των πάσης φύσεως σωληνώσεων, στοιχεί¬ 
ων και χώρων αυτής, καμία ποσότητα πετρελαιοειδούς 
προϊόντος, μετά τη σφράγισή της. 

Στην περίπτωση πρατηρίου υγρών καυσίμων η σφρά¬ 
γιση γίνεται σε δύο διακεκριμένα σημεία της εγκατά¬ 
στασης ήτοι αφ’ ενός στον σωλήνα παροχής και στο 
σώμα όλων των αντλιών καυσίμων και αφ’ ετέρου στο 
στόμιο πλήρωσης των δεξαμενών αποθήκευσης καυ¬ 
σίμων. 

Η σφράγιση του σωλήνα και των αντλιών παροχής 
καυσίμων γίνεται με οποιονδήποτε πρόσφορο τρόπο 
πρόσδεσης του σωλήνα στο σώμα της αντλίας (π.χ. 
αγκύρωση του ακροστομίου παροχής «πιστόλι» πάνω 
στο άγκιστρο ανάρτησής του κ.λ.π.) με γαλβανισμένο 
σύρμα διαμέτρου περίπου ενός χιλιοστού, περιβάλλο¬ 
ντας με τρεις τουλάχιστον στροφές τόσο το σημείο 
αγκύρωσης του στομίου του σωλήνα παροχής με το 
σώμα της αντλίας, όσο και τον ίδιο τον σωλήνα προσ- 
δένοντάς τον έτσι στο σώμα της αντλίας. Η παραπάνω 
πρόσδεση θα γίνεται με επαρκές τέντωμα του γαλ- 
βανισμένου σύρματος με τέτοιο τρόπο, ώστε να απο¬ 
κλείεται η απομάκρυνση του σωλήνα παροχής από το 
σώμα της αντλίας, χωρίς να καταστραφεί. Σε τρία (3) 
τουλάχιστον διακεκριμένα σημεία της όλης πρόσδεσης 
θα τοποθετούνται συνηθισμένες μολυβδοσφραγίδες, οι 
οποίες θα συμπιέζονται (σφραγίζονται) με ειδικό χει- 
ρομοχλό (πένσα). Επιπλέον, τόσο ο σωλήνας παροχής, 
ο οποίος προσδέθηκε με αυτόν τον τρόπο, όσο και το 
σώμα της αντλίας θα περιβάλλονται με αυτοκόλλητη 
ταινία, οι συνδέσεις της οποίας θα προσδένονται με 

γαλβανισμένο σύρμα, το οποίο θα ασφαλίζεται όπως 
παραπάνω, με μολυβδοσφραγίδα. 

Η σφράγιση του στομίου πλήρωσης των δεξαμενών 
αποθήκευσης υγρών καυσίμων θα γίνεται με την πρόσ- 
δεση με γαλβανισμένο σύρμα του πώματος αυτού με το 
στόμιο, με οποιονδήποτε πρόσφορο τρόπο, όπως π.χ. 
περιβάλλοντας πώμα και στόμιο με δύο (2) τουλάχιστον 
στροφές και ασφαλισμένο με μια (1) τουλάχιστον μολυ- 
βδοσφραγίδα, όπως παραπάνω. 

Στο τέλος της διαδικασίας της προσωρινής σφράγι¬ 
σης συντάσσεται « πρακτικό προσωρινής σφράγισης» 
ως το επισυναπτόμενο υπόδειγμα «Ε'» του άρθρου 11 
της παρούσας απόφασης, το οποίο υπογράφεται από το 
Κλιμάκιο και τον ενδιαφερόμενο κύριο ή εκμεταλλευτή ή 
προστηθέντα της εγκατάστασης, η οποία σφραγίσθηκε 
προσωρινά. 

4. Ανάλογη τεχνική στη διαδικασία σφράγισης ακο¬ 
λουθείται από τα ΚΕΔΑΚ, σε κάθε είδους και μορφής 
εγκατάσταση αποθήκευσης και διακίνησης καυσίμων. 

5. Η σφράγιση διαρκεί μέχρις ότου εκλείψουν οι λόγοι 
που την επέβαλαν και η διαδικασία της αποσφράγισης 
πραγματοποιείται με σχετική απόφαση του Υπουργού 
Ανάπτυξης και συντάσσεται σχετικό πρακτικό αποσφρά¬ 
γισης σύμφωνα με τα επισυναπτόμενο υποδείγματα 
«ΣΤ'» και «Ζ'» του άρθρου 11 της παρούσας απόφασης. 

6. Η πράξη της προσωρινής σφράγισης καταγράφεται 
στο Βιβλίο Κυρώσεων κατά το άρθρο 2 του ν. 3335/2005, 
το οποίο τηρείται από το Τμήμα Νομικής Υποστήριξης 
της Διεύθυνσης. 

Άρθρο 9 

Αγορανομικές και άλλες διατάξεις - Δειγματοληψία - 
Εξέταση Δείγματος 

1. Η δειγματοληψία υγρών καυσίμων πραγματοποι¬ 
είται από αντλίες διανομής, από δεξαμενές και από 
μέσα μεταφοράς πετρελαιοειδών προϊόντων, σύμφωνα 
με τις εκάστοτε ισχύουσες διατάξεις περί του τρόπου 
δειγματοληψίας των πετρελαιοειδών προϊόντων και την 
ακολουθούμενη πρακτική του Γ.Χ.Κ., σύμφωνα και με 
σχετικές εγκυκλίους και οδηγίες του. 

Τα δείγματα πετρελαίου λαμβάνονται εις τριπλούν, 
ένα για την (Α') εξέταση και ένα για την (Β') κατ’ έφεση 
εξέταση, τα οποία αποστέλλονται στην αρμόδια Χημι¬ 
κή Υπηρεσία του Γ.Χ.Κ. και ένα (Γ') παραδίδεται στον 
ελεγχόμενο. 

Τα δείγματα βενζίνης λαμβάνονται εις τετραπλούν, 
για την (Α’) εξέταση, για την (Β') κατ’ έφεση εξέταση και 
για την εξέταση αριθμού οκτανίων (Γ'), τα οποία απο- 
στέλλονται στην αρμόδια Χημική Υπηρεσία του Γ.Χ.Κ. 
και ένα (Δ') παραδίδεται στον ελεγχόμενο. 

2. Τα βυτιοφόρα μεταφοράς υγρών καυσίμων υπο- 
χρεούνται να τηρούν καθημερινά δελτίο διαδρομής, 
σύμφωνα με τις εκάστοτε ισχύουσες αγορανομικές 
διατάξεις. 

3. Τα πρατήρια υγρών καυσίμων υποχρεούνται να τη¬ 
ρούν το ειδικό βιβλίο διακίνησης καυσίμων, σύμφωνα με 
τις εκάστοτε ισχύουσες αγορανομικές διατάξεις. 

4. Οι εταιρείες εμπορίας και διανομής πετρελαιοει¬ 
δών, στην περίπτωση παράδοσης υγρών καυσίμων με 
βυτιοφόρα που ανήκουν σε αυτές, υποχρεούνται να πα¬ 
ραδίδουν στους πρατηριούχους λιανοπωλητές σε κάθε 
παράδοση δείγμα από αυτά, σύμφωνα με τις εκάστοτε 
ισχύουσες αγορανομικές διατάξεις. Σε περίπτωση που 


η μεταφορά και παράδοση γίνεται από εταιρείες με¬ 
ταφορών υγρών καυσίμων την παραπάνω υποχρέωση 
έχουν οι μεταφορείς. 

5. Κατά την διακίνηση υγρών καυσίμων από τα διυλι¬ 
στήρια μέχρι και τον τελικό παραλήπτη σε κάθε παρά¬ 
δοση και παραλαβή, εφόσον ο ένας από τους συναλ- 
λασσομένους το απαιτήσει, σχηματίζεται υποχρεωτικά 
δείγμα που μπορεί να υποβληθεί για εξέταση στο Γ.Χ.Κ., 
σύμφωνα με τις εκάστοτε ισχύουσες αγορανομικές δι¬ 
ατάξεις. 

6. Σε κάθε πλήρωση δεξαμενής καυσίμου των εγκα¬ 
ταστάσεων εταιρειών εμπορίας ή διυλιστηρίων, προ- 
βλέπεται η λήψη δείγματος σύμφωνα με τα οριζόμενα 
στις διατάξεις του άρθρου 430α της Α.Δ. 14/1989 (ΦΕΚ 
343Β'), όπως εκάστοτε ισχύει. 

7. Κατά τις δειγματοληψίες που διενεργούνται από 
τις Αρχές στα πρατήρια υγρών καυσίμων, προβλέπεται 
ότι πρέπει να παραδίδεται σε αυτές το δείγμα βυτιο¬ 
φόρου, σύμφωνα με τα οριζόμενα στις διατάξεις του 
άρθρου 432 της Α.Δ. 14/1989 (ΦΕΚ 343Β'), όπως εκάστοτε 
ισχύει. 

8. Η διαδικασία που ακολουθείται για τη δειγματολη¬ 
ψία των πετρελαιοειδών προϊόντων και τη διενέργεια 
των επιτόπιων μετρήσεων διεξάγεται σύμφωνα με την 
ισχύουσα νομοθεσία, και περιγράφεται αναλυτικά στις 
σχετικές οδηγίες του Τμήματος Τεχνικής Υποστήριξης, 
Ηλεκτρονικών Συστημάτων και Τεκμηρίωσης της Διεύ¬ 
θυνσης, με τις οποίες εφοδιάζονται οι ελεγκτές. 

Το δείγμα εκάστου προϊόντος λαμβάνεται από το 
Κλιμάκιο εις τριπλούν ή τετραπλούν ανάλογα με το 
είδος του προϊόντος, σύμφωνα με τα αναγραφόμενα 
στην παρούσα απόφαση και τα δοχεία σφραγίζονται 
και επισημαίνονται. Για τη συσκευασία, σφράγιση, επισή¬ 
μανση των δειγμάτων και ανάρτηση επ’ αυτών δελτίου 
δειγματοληψίας αλλά και την σύνταξη των πρωτοκόλ¬ 
λων δειγματοληψίας, ακολουθούνται οι σχετικές διαδι¬ 
κασίες του Κώδικα Τροφίμων και Ποτών και οι διατάξεις 
της απόφασης Α.Χ.Σ. 13/1985 (ΦΕΚ 314Β'). Παράλληλα, 
στην περίπτωση λήψης δείγματος από τα πρατήρια 
λιανικής πώλησης, παραλαμβάνεται από το Κλιμάκιο 
και το δείγμα βυτιοφόρου που αντιστοιχεί στην τελευ¬ 
ταία παραλαβή του καυσίμου που δειγματίζεται, για 
την περαιτέρω διαδικασία, σύμφωνα με το άρθρο 432 
της Α.Δ. 14/1989 (ΦΕΚ 343Β') και την υπ’ αριθμ. 548/1998 
(ΦΕΚ 127Β'/1999) κοινή υπουργική απόφαση. 

9. Τα δείγματα, με ευθύνη του Επικεφαλής του Κλιμα¬ 
κίου, τοποθετούνται σε δοχεία δειγματοληψίας τουλάχι¬ 
στον ενός (1) λίτρου, τα οποία είναι αριθμημένα από το 
Τμήμα Διοικητικής Υποστήριξης Ελέγχου της Διεύθυνσης. 
Στη συνέχεια, τα αριθμημένα δείγματα παραδίδονται από 
τον Επικεφαλής του Κλιμακίου στο Τμήμα Προγραμματι¬ 
σμού και Διαχείρισης Ελέγχων της Διεύθυνσης. 

10. Τα δείγματα αποστέλλονται με ευθύνη του Τμήμα¬ 
τος Τεχνικής Υποστήριξης, Ηλεκτρονικών Συστημάτων 
και Τεκμηρίωσης της Διεύθυνσης, στα εργαστήρια του 
Γ.Χ.Κ., για τον επίσημο φυσικοχημικό έλεγχο, μέσα στις 
προβλεπόμενες από τη νομοθεσία προθεσμίες (Κ.Υ.Α. 
548/1998). 

Αρθρο 10 

Διαδικασία επιβολής κυρώσεων 

1. Η αναφορά του Κλιμακίου για τον κάθε έλεγχο 
αξιολογείται από το Τμήμα Προγραμματισμού και Δια- 

χείρισης Ελέγχων της Διεύθυνσης και περαιτέρω από 
το Τμήμα Νομικής Υποστήριξης της Διεύθυνσης και τα 
στοιχεία της καταγράφονται στο Ημερολόγιο Ελέγχων 
κατά το άρθρο 2 του ν. 3335/2005, το οποίο τηρείται 
στο Τμήμα Τεχνικής Υποστήριξης, Ηλεκτρονικών Συστη¬ 
μάτων και Τεκμηρίωσης της Διεύθυνσης. 

2. Αν κατά τον διεξαχθέντα έλεγχο δεν έχουν προ- 
κύψει θέματα προς περαιτέρω διερεύνηση και κίνηση 
άλλης διαδικασίας, τα παραστατικά του ελέγχου, μετά 
την καταγραφή των στοιχείων στο Ημερολόγιο Ελέγ¬ 
χων, με εισήγηση του Τμήματος Νομικής Υποστήριξης 
προς τη Διεύθυνση, τίθενται σε «ΑΡΧΕΙΟ» και διατηρού¬ 
νται για ένα (1) έτος. 

3. Σε περίπτωση που προκύπτει παράβαση αρμοδιότη¬ 
τας άλλης Υπηρεσίας ή και θέμα αρμοδιότητας εισαγ¬ 
γελέα, το Τμήμα Νομικής Υποστήριξης εισηγείται στη 
Διεύθυνση σχετικά και προβαίνει σε άμεση ενημέρωση 
των ανωτέρω και αποστολή των στοιχείων της υπό¬ 
θεσης για περαιτέρω ενέργειες ενώ παράλληλα, εάν 
τίθεται θέμα αρμοδιότητας της Διεύθυνσης, εισηγείται 
σχετικά με την κίνηση της διαδικασίας της προβλεπό- 
μενης κύρωσης. 

4. Αν κατά τον διεξαχθέντα από τα ΚΕΔΑΚ επιτόπιο 
έλεγχο έχουν παραληφθεί δείγματα προϊόντος, το Τμή¬ 
μα Τεχνικής Υποστήριξης, Ηλεκτρονικών Συστημάτων 
και Τεκμηρίωσης της Διεύθυνσης: α) καταγράφει σε 
ειδικό προς τούτο Βιβλίο Δειγματοληψίας τα στοιχεία 
των δειγμάτων β) αποστέλλει τα δείγματα στο Γ.Χ.Κ., η 
απάντηση του οποίου αποτελεί το επίσημο αποτέλεσμα 
για την κανονικότητα ή μη των δειγμάτων. 

Όλες οι ενέργειες, αποστολής των δειγμάτων, παρα¬ 
λαβής της απάντησης από το Γ.Χ.Κ., θέσης της υπόθε¬ 
σης σε «ΑΡΧΕΙΟ» μετά από εισήγηση της Διεύθυνσης, 
εφόσον το δείγμα βρεθεί κανονικό ή στην περίπτωση 
μη κανονικότητας, εισήγησης της Διεύθυνσης για έκ¬ 
δοση της απόφασης επιβολής προστίμου σύμφωνα με 
την ισχύουσα νομοθεσία, καταγράφονται στο Βιβλίο 
Δειγματοληψίας. 

5. Στην περίπτωση μη κανονικότητας των δειγμάτων 
(σύμφωνα με τα αποτελέσματα του Γ.Χ.Κ.), που ελήφθη- 
σαν από συγκεκριμένη εγκατάσταση, η Διεύθυνση, συ¬ 
νεξετάζοντας και την κανονικότητα ή μη του αντιστοί¬ 
χου στο καύσιμο που δειγματίζεται, σχηματισθέντος 
δείγματος τελευταίας παραλαβής αυτού, εφόσον έχει 
παραληφθεί από τα ΚΕΔΑΚ ή και έχει υποβληθεί στο 
ΓΧΚ για εξέταση ( π.χ δείγματος βυτιοφόρου τελευταίας 
παραλαβής, για την περίπτωση δειγματοληψίας από 
πρατήριο), ενημερώνει τον ελεγχόμενο φορέα ή και τον 
προμηθευτή για τα επίσημα αποτελέσματα του ελέγχου 
και συγχρόνως καλεί σε τακτή ημερομηνία τον φορέα 
ή και τον προμηθευτή για την παροχή εξηγήσεων κατά 
το άρθρο 6 του ν. 2690/1999 «Κύρωση του Κώδικα Διοι¬ 
κητικής Διαδικασίας και άλλες διατάξεις» (ΦΕΚ 45Α'). 


6. Το Τμήμα Νομικής Υποστήριξης της Διεύθυνσης, με 
τα δεδομένα της προαναφερθείσας συνολικής διαδι¬ 
κασίας, επισήμων αποτελεσμάτων περί μη κανονικότη¬ 
τας καυσίμου, ενημέρωσης των ελεγχομένων, απόψεων 
αυτών εντός της ταχθείσης προθεσμίας ή επιβεβαιω- 
θείσης απράκτου της προθεσμίας αυτής, προχωρεί σε 
εισήγηση για την έκδοση της απόφασης του Υπουργού 
Ανάπτυξης περί επιβολής του προβλεπομένου από την 
ισχύουσα νομοθεσία προστίμου. 

7. Μετά την υπογραφή της σχετικής υπουργικής από¬ 
φασης, το ανωτέρω Τ μήμα της Διεύθυνσης ενημερώνει 
τους ενδιαφερομένους, τις συναρμόδιες υπηρεσίες, για 
τις από μέρους τους ενέργειες και τον αρμόδιο εισαγ¬ 
γελέα, σύμφωνα με τις διατάξεις του άρθρου 37 του 
Κώδικα Ποινικής Δικονομίας (Κ.Π.Δ.), ενώ αποστέλλει 
στην αρμόδια Δ.Ο.Υ. τα προβλεπόμενα στοιχεία για την 
είσπραξη του προστίμου. Παράλληλα καταγράφει τα 
στοιχεία της εξέλιξης της υπόθεσης στο Βιβλίο Κυρώ¬ 
σεων και ενημερώνει σχετικά το Τμήμα Τεχνικής Υπο¬ 
στήριξης, Ηλεκτρονικών Συστημάτων και Τεκμηρίωσης 
της Διεύθυνσης, το οποίο συμπληρώνει αντίστοιχα το 
Βιβλίο Δειγματοληψίας. 

8. Ανάλογη με την περιγραφόμενη, για την περίπτωση 
λήψης δείγματος, διαδικασία ακολουθείται και σε κάθε 
άλλη περίπτωση, που κατά τον έλεγχο διαπιστώνεται 
ότι από τις ισχύουσες διατάξεις προκύπτει θέμα επι¬ 
βολής προστίμου. 

Αρθρο 11 

Επισυνάπτονται στην παρούσα και αποτελούν αναπό¬ 
σπαστο τμήμα αυτής τα υποδείγματα : 

«Α'»: ΦΥΛΛΟ ΕΛΕΓΧΟΥ 

«Β'»: ΠΡΩΤΟΚΟΛΛΟ ΔΕΙΓΜΑΤΟΛΗΨΙΑΣ 

«Γ'» : ΕΚΘΕΣΗ ΕΛΕΓΧΟΥ 

«Δ'»: ΑΠΟΦΑΣΗ ΠΡΟΣΩΡΙΝΗΣ ΣΦΡΑΓΙΣΗΣ 

«Ε'»: ΠΡΑΚΤΙΚΟ ΠΡΟΣΩΡΙΝΗΣ ΣΦΡΑΓΙΣΗΣ 

«ΣΤ'» : ΑΠΟΦΑΣΗ ΑΠΟΣΦΡΑΓΙΣΗΣ 

«Ζ'»: ΠΡΑΚΤΙΚΟ ΑΠΟΣΦΡΑΓΙΣΗΣ 

Άρθρο 12 

1. Η ισχύς της παρούσας απόφασης αρχίζει από την 
1η Αυγούστου 2007. 

2. Από την έναρξη ισχύος της παρούσας, η αριθ. 
Δ2/1297/3.2.2003 (ΦΕΚ ΙΙΟΒ') απόφαση του Υπουργού 
Ανάπτυξης παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 

ΥΠΟΔΕΙΓΜΑ Α’ 

ΕΛΛΗΝΙΚΗ ΔΗΜΟΚΡΑΤΙΑ (Τόπος, ημερομηνία) 

ΥΠΟΥΡΓΕΙΟΑΝΑΠΤΥΞΗΣ 
ΔΙΕΥΘΥΝΣΗ ΕΛΕΓΧΟΥ ΔΙΑΚΙΝΗΣΗΣ 
ΚΑΙ ΑΠΟΘΗΚΕΥΣΗΣ ΚΑΥΣΙΜΩΝ 
(Δ.Ε.Δ.Α.Κ.) 


ΦΥΛΛΟ ΕΛΕΓΧΟΥ 
ΣΤΟΙΧΕΙΑ ΕΛΕΓΧΟΜΕΝΟΥ- ΣΗΜΕΙΟ ΕΛΕΓΧΟΥ 


(ΣΤΟΙΧΕΙΑ Ή ΣΦΡΑΓΙΔΑ) 


Σήμερα την .και ώρα.το Κλιμάκιο Ελέγχου (ΚΕΔΑΚ) που 

συγκροτήθηκε με την Απόφαση του Υπουργείου Ανάπτυξης., 

κατά τον επιτόπιο στο ως άνω σημείο έλεγχο διαπιστώσαμε τα ακόλουθα ή/και 
προβήκαμε στις ακόλουθες ενέργειες: 


1. Διαπίστωση ύπαρξης νόμιμης άδειας λειτουργίας κλπ. 

2. Διαπίστωση τήρησης όρων άδειας λειτουργίας 

3. Διαπίστωση ύπαρξης άδειας εμπορίας 

4. Διαπίστωση τήρησης όρων άδειας εμπορίας 

5. Σήμα πρατηρίου: 


ΝΑΙ ΟΧΙ 

□ □ 

□ □ 
□ □ 
□ □ 


6. Πραγματοποίηση δειγματοληψίας/ επιτόπου ενδεικτικού π 
φυσικοχημικού ελέγχου καυσίμου 
Είδος/αριθμός δείγματος: 


7, Πραγματοποίηση δειγματοληψίας/ επιτόπου ποιοτικής 
ανίχνευσης ιχνηθέτη 
Προϊόν /Ιχνηθέτης: 


8. Πραγματοποίηση δειγματοληψίας με σκοπό την □ □ 

αποστολή δειγμάτων στο ΓΧΚ. 

Είδος/αριθμός δείγματος 

9. Ανηρτημένη πινακίδα\ Προϊόντα\Τιμές 
(Καταγράφονται επακριβώς τα στοιχεία) 


□ □ 


Παρατηρήσεις: Τοποθέτηση της πινακίδας σε εμφανές 
σημείο κ.τ.λ. 


10 . 

11 . 


□ □ 
□ □ 

ΠΑΡΑΤΗΡΗΣΕΙΣ 


Τα μέλη του Κλιμακίου 
που διενεργεί τον έλεγχο 
(ΟΝΟΜΑΤΑ- ΥΠΟΓΡΑΦΕΣ) 

ΥΠΟΔΕΙΓΜΑ Β’ 

ΕΛΛΗΝΙΚΗ ΔΗΜΟΚΡΑΤΙΑ (Τόπος, ημερομηνία) 

ΥΠΟΥΡΓΕΙΟ ΑΝΑΠΤΥΞΗΣ 

ΔΙΕΥΘΥΝΣΗ ΕΛΕΓΧΟΥ ΔΙΑΚΙΝΗΣΗΣ 

ΚΑΙ ΑΠΟΘΗΚΕΥΣΗΣ ΚΑΥΣΙΜΩΝ 

(Δ.Ε.Δ.Α.Κ.) 


ΠΡΩΤΟΚΟΛΛΟ ΔΕΙΓΜΑΤΟΛΗΨΙΑΣ 

Σήμερα, την.και ώρα.το Κλιμάκιο Ελέγχου (ΚΕΔΑΚ) που 

συγκροτήθηκε με την Απόφαση του Υπουργείου Ανάπτυξης. 

απαρτιζόμενο από τους υπαλλήλους: 

1 . 

2 . 

3. 

λάβαμε δείγματα. (είδος προϊόντος /αριθμός δείγματος) ... ως εξής: 

[για την περίπτωση αποστολής στο ΓΧΚ: εις τριπλούν / τετραπλούν Α, Β, Γ, Δ για πετρέλαιο / 
βενζίνες αντίστοιχα, με αριθμό δείγματος και αριθμό μολυβδοσφραγίδας] 

1 . 

2 . 

3. 

4. 

σύμφωνα με τον καθοριζόμενο τρόπο δειγματοληψίας, από την εγκατάσταση ,σημείο 
κλπ: 


οδός . αριθμ. και παρουσία του 


προμηθευτής.Οδηγός. 

(Ναι/Δεν) πραγματοποιήθηκε επιτόπου ενδεικτική ανάλυση των καυσίμων και τα 

δείγματα.βρέθηκαν κανονικά / μη κανονικά. 

Τα δείγματα υποβάλλονται στην Δ/νση Χημικών Υπηρεσιών για την έκδοση Δ.Χ.Α. 
καυσίμων από το Γ.Χ.Κ. Το δείγμα αριθ. παραδίδεται στον ελεγχόμενο. 

(Ν«ι/Δεν) μας παρεδόθη δείγμα βυτιοφόρου τελευταίας παραλαβής με αριθμό 

μολυβδοσφραγίδας:. 

Από τον ελεγχόμενο δηλώθηκε: 

(Ναι/Δεν) επιθυμώ την κατ’ έφεση εξέταση του δείγματος με ή χωρίς παρουσία του 

ιδιώτη χημικού . . 

Δ/νση.Τηλ. 

Η προμηθεύτρια εταιρεία.δήλωσε: (Ναι/Δεν) επιθυμεί την κατ’ 

έφεση εξέταση του δεύτερου δείγματος με ή χωρίς παρουσία του ιδιώτη 

χημικού.Δ/νση. 

Τηλ. 

*Το αντίτυπο συμπληρώνεται εις τετραπλούν / πενταπλοΰν (για πετρέλαιο / βενζίνες 
αντίστοιχα) , στα δύο/ τρία δε εξ αυτών δεν αναγράφονται τα στοιχεία ελεγχομένου- προμηθευτή- 
οδηγού και δεν υπογράφονται από τον ελεγχόμενο. 

Τα μέλη του Κλιμακίου Ο ΕΛΕΓΧΟΜΕΝΟΣ 

(ΟΝΟΜΑΤΑ- ΥΠΟΓΡΑΦΕΣ) (ή ΠΡΟΣΤΗΘΕΙΣ ΤΗΣ ΕΓΚΑΤΑΣΤΑΣΗΣ / ΣΗΜΕΙΟΥ) 


( ΟΝΟΜΑ- ΥΠΟΓΡΑΦΗ-ΣΦΡΑΓΙΔΑ) 

ΥΠΟΔΕΙΓΜΑ Γ’ 


ΕΛΛΗΝΙΚΗ ΔΗΜΟΚΡΑΤΙΑ (Τόπος, ημερομηνία) 

ΥΠΟΥΡΓΕΙΟ ΑΝΑΠΤΥΞΗΣ 

ΔΙΕΥΘΥΝΣΗ ΕΛΕΓΧΟΥ ΔΙΑΚΙΝΗΣΗΣ 
ΚΑΙ ΑΠΟΘΗΚΕΥΣΗΣ ΚΑΥΣΙΜΩΝ 

(Δ.Ε.Δ.Α.Κ.) 


ΕΚΘΕΣΗ ΕΛΕΓΧΟΥ 


Σήμερα, την. και ώρα .το Κλιμάκιο Ελέγχου (ΚΕΔΑΚ) που 

συγκροτήθηκε με την Απόφαση του Υπουργείου Ανάπτυξης. 

απαρτιζόμενο από τους υπαλλήλους: 

1 . 

2 . 

3. 

λάβαμε δείγμα ...(είδος προϊόντος).... με αριθμ.από την εγκατάσταση, 

πρατήριο κλπ: 

...(ΣΤΟΙΧΕΙΑ ΕΓΚΑΤΑΣΤΑΣΗΣ Ή ΣΦΡΑΓΙΔΑ). 


και προβήκαμε σε επιτόπου εκτέλεση ποιοτικής ανίχνευσης του ιχνηθέτη 

. (είδος ιχνηθέτη) . κατά την οποία διαπιστώθηκε η παρουσία 

αυτού στο εν λόγω δείγμα καυσίμου. Κατόπιν τούτου το δείγμα αποστέλλεται 
στο Γ.Χ.Κ. για πλήρη φυσικοχημικό έλεγχο. 


Τα μέλη του Κλιμακίου 

(ΟΝΟΜΑΤΑ- ΥΠΟΓΡΑΦΕΣ) 

ΥΠΟΔΕΙΓΜΑ Δ' 

. 200 .. 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΑΝΑΠΤΥΞΗΣ 
ΔΙΕΥΘΥΝΣΗ ΕΛΕΓΧΟΥ ΔΙΑΚΙΝΗΣΗΣ 
ΚΑΙ ΑΠΟΘΗΚΕΥΣΗΣ ΚΑΥΣΙΜΩΝ 


ΘΕΜΑ: Απόφαση Προσωρινής Σφράγισης Εγκαταστάσεων 

Το Κλιμάκιο (ΚΕΔΑΚ) που συγκροτήθηκε με την απόφαση του Υπουργείου Ανάπτυξης αριθ. 

ΔΕΔΑΚ/_/_ 

Έχοντας υπόψη: 

1. Τις διατάξεις: α) του ν. 3335/2005 “Έλεγχος της διακίνησης και αποθήκευσης 
πετρελαιοειδών-Ρύθμιση θεμάτων Υπουργείου Ανάπτυξης" (ΦΕΚ 35 Α'), β) της αριθ. 

ΔΕΔΑΚ/_/_απόφασης του Υπουργού Ανάπτυξης “Διαδικασία και χρόνος 

διεξαγωγής του ελέγχου των ΚΕΔΑΚ, τεχνικά και άλλα ζητήματα αυτού, διαδικασία σφράγισης 
των εγκαταστάσεων και επιβολής κυρώσεων”. 

2. Το γεγονός ότι: 

Στ_ και στην οδό _αριθ. _ 

λειτουργεί πρατήριο ή άλλη εγκατάσταση αποθήκευσης και διακίνησης πετρελαιοειδών 
προϊόντων χωρίς τη άδεια εγκατάστασης και λειτουργίας την οποία προβλέπουν οι ισχύουσες 
διατάξεις ή από την λειτουργία της δημιουργείται κίνδυνος για το περιβάλλον και τηνασφάλεια 
της περιοχής. 

Αποφασίζουμε: 

Την προσωρινή σφράγιση των παραπάνω εγκαταστάσεων οι όποιες λειτουργούν στο όνομα 

___ και επί της οδού 

_αριθ._. 

Η προσωρινή σφράγιση των παραπάνω εγκαταστάσεων πραγματοποιείται σύμφωνα με όσα 

ορίζονται στην αριθ._απόφαση του Υπουργού Ανάπτυξης. 

Κατά της απόφασης αυτής μπορεί να ασκηθεί αίτηση θεραπείας ή ιεραρχική προσφυγή ενώπιον 
του Υπουργού Ανάπτυξης κατ’ εφαρμογή του αριθμού 24 του Κώδικα Διοικητικής Διαδικασίας (ν. 
2690/1999-ΦΕΚ 45 Α'). 


Τα μέλη του κλιμακίου ο ιδιοκτήτης ή 

εκμεταλλευτής ή ττροστηθείς 
των εγκαταστάσεων 


α)_ 

β)_ 

Υ)_ 

Σημ. Η απόφαση συντάσσεται σε δυο (2) αντίτυπα, το ένα από τα οποία επιδίδεται στον 
υπεύθυνο ή προστηθέντα της εγκατάστασης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ Ε' 

. 200 .. 


ΠΡΑΚΤΙΚΟ ΠΡΟΣΩΡΙΝΗΣ ΣΦΡΑΓΙΣΗΣ 

Στ_ σήμερα την _ και ώρα 

_ οι υπογραφόμενοι α)_ 

β)_και γ)_ μέλη του 

κλιμακίου Κ.Ε.Δ.Α.Κ. το οποίο συγκροτήθηκε με την απόφαση του Υπουργείου Ανάπτυξης αριθ. 

ΔΕΔΑΚ/_/_πραγματοποιήσαμε, παρουσία και του__ 

ιδιοκτήτη ή εκμεταλλευτή ή προστηθέντα του πρατήριου καυσίμων ή άλλης εγκατάστασης 

αποθήκευσης και διακίνησης πετρελαιοειδών προϊόντων που βρίσκεται στ_και 

στην οδό_αριθ._, τη σφράγιση των εγκαταστάσεών του. 

Αναλυτικά: 

1. Αντλίες(τύπος και αριθμός) 

1.1._ 

1.2_ 

1.3 _ 

1.4 ___ 

1.5 _ 

2. Δεξαμενές (είδος καυσίμου, χωρητικότητα) 

2.1_ 

2.2_ 

2.3 _ 

2.4 _ 

2.5 _ 

3. Παρατηρήσεις 


Η σφράγιση των παραπάνω εγκαταστάσεων έγινε σύμφωνα με όσα ορίζονται στο άρθρο 
_της αριθ._απόφασης του Υπουργού Ανάπτυξης. 


Τα μέλη του κλιμακίου Ο ιδιοκτήτης ή 

εκμεταλλευτής ή ττροστηθείς 
των εγκαταστάσεων 


α)_ 

β)_ 

Υ)_ 

Σημ. Να αναφέρεται η παρουσία άλλης δημόσιας αρχής που τυχόν έχει συνδράμει στο έργο των 
ΚΕΔΑΚ και να επιβεβαιώνεται με την υπογραφή των εκπροσώπων της. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19817 


ΥΠΟΔΕΙΓΜΑ ΣΤ' 

. 200 .. 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΑΝΑΠΤΥΞΗΣ 
ΔΙΕΥΘΥΝΣΗ ΕΛΕΓΧΟΥ ΔΙΑΚΙΝΗΣΗΣ 
ΚΑΙ ΑΠΟΘΗΚΕΥΣΗΣ ΚΑΥΣΙΜΩΝ 


ΑΠΟΦΑΣΗ 

ΘΕΜΑ: Αποσφράγιση Εγκαταστάσεων 
Έχοντας υπόψη: 

1. Τις διατάξεις: α) του ν. 3335/2005 “Έλεγχος της διακίνησης και αποθήκευσης 
πετρελαιοειδών-Ρύθμιση θεμάτων Υπουργείου Ανάπτυξης" (ΦΕΚ 35 Α'), β) της αριθ. 

ΔΕΔΑΚ/_/_απόφασης του Υπουργού Ανάπτυξης “Διαδικασία και 

χρόνος διεξαγωγής του ελέγχου των ΚΕΔΑΚ, τεχνικά και άλλα ζητήματα αυτού, 
διαδικασία σφράγισης των εγκαταστάσεων και επιβολής κυρώσεων” (ΦΕΚ ), γ) της 

αριθ. ΔΕΔΑΚ/_/_ απόφασης του Υπουργού Ανάπτυξης 

(ΦΕΚ ), 

2. Την αριθ. απόφαση ΚΕΔΑΚ για προσωρινή σφράγιση των εγκαταστάσεων 

3. Την από -αίτηση του-για αποσφράγιση 

των εγκαταστάσεων του πρατηρίου του ή άλλης εγκατάστασης αποθήκευσης και 
διακίνησης πετρελαιοειδών προϊόντων προκειμένου (αιτιολογία ****)- 


Αποφασίζουμε: 

Ορίζουμε τριμελή Επιτροπή αποτελουμένη από: 

ι. 

ιι. 

ιιι. 

με έργο την διενέργεια της αποσφράγισης των εγκαταστάσεων πρατηρίου ή άλλης 
εγκατάστασης αποθήκευσης και διακίνησης πετρελαιοειδών προϊόντων, οι όποιες 

λειτουργούν στο όνομα_και επί της 

οδού_αριθ._. 

Η αποσφράγιση των παραπάνω εγκαταστάσεων πραγματοποιείται για τους εξής 
λόγους:- 


και συντάσσεται σχετικό πρακτικό αποσφράγισης 


Ο ΥΠΟΥΡΓΟΣ 


****Αιτιολογείται πλήρως η αιτία της αποσφράγισης π.χ. προκειμένου να 
επαναλειτουργήσει η εγκατάσταση λόγω- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ Ζ' 

. 200 .. 


ΠΡΑΚΤΙΚΟ ΑΠΟΣΦΡΑΓΙΣΗΣ 

Στ_ σήμερα την _ και ώρα 

_ οι υττογραφόμενοι α)_ 

β)_και γ)_ μέλη της 

Επιτροπής η οποία συγκροτήθηκε με την απόφαση του Υπουργείου Ανάπτυξης αριθ. 

ΔΕΔΑΚ/_/_πραγματοποιήσαμε, παρουσία και του_ 

ιδιοκτήτη ή εκμεταλλευτή ή προστηθέντα του πρατήριου καυσίμων ή άλλης εγκατάστασης 

αποθήκευσης και διακίνησης πετρελαιοειδών προϊόντων που βρίσκεται στ_και 

στην οδό_αριθ._, την αποσφράγιση των εγκαταστάσεών 

του. 

Αναλυτικά: 

1. Αντλίες(τύπος και αριθμός) 

1.1._ 

1.2_ 

1.3 _ 

1.4 _ 

1.5 _ 

2. Δεξαμενές (είδος καυσίμου, χωρητικότητα) 

2.1_ 

2.2_ 

2.3 _ 

2.4 _ 

2.5 _ 

3. Παρατηρήσεις 


Τα μέλη της Επιτροπής Ο ιδιοκτήτης ή 

εκμεταλλευτής ή προστηθείς 
των εγκαταστάσεων 


α). 

β). 

Υ). 

Αριθμ. Δ3/Α/ οικ. 16034 (3) 

Χορήγηση Αδειας Λειτουργίας του «Χαλύβδινου Αγωγού 
Φυσικού Αερίου 4 " (επέκτασης του κλάδου Λαυρί¬ 
ου) που θα τροφοδοτεί με Φυσικό Αέριο το Πρατή¬ 
ριο Ανεφοδιασμού Λεωφορείων της ΕΘΕΛ στο Αμα¬ 
ξοστάσιο Ανθούσας» σην περιοχή της Κοινότητας 
Ανθούσας της Νομαρχιακής Αυτοδιοίκησης Ανατο¬ 
λικής Αττικής. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/ 
Α/22.4.2005). 

2. Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ 168/Α/1989) 
σε συνδυασμό με το π.δ. 27/1996 «Περί συγχωνεύσεως 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ 19/Α/12.02.1996) όπως τροποποιήθηκε και ισχύει 
σήμερα με την έκδοση του π.δ. 122/2004 «Ανασύσταση 
του Υπουργείου Τουρισμού» (ΦΕΚ 85/Α/17.03.2004). 

3. Τα άρθρα 6,7 και 8 του ν. 3428/2005 «Απελευθέρωση 
Αγοράς Φυσικού Αερίου» (ΦΕΚ 313/Α/27.12.2005) και το 
π.δ. 33/2007 “Σύσταση της Ανώνυμης Εταιρείας με την 
επωνυμία «Διαχειριστής Εθνικού Συστήματος Φυσικού 
Αερίου Α.Ε.» και έγκριση του Καταστατικού της” (ΦΕΚ 
31 /Α/20.2.20 07). 

4. Το ΦΕΚ 2322/Τ. Α.Ε & Ε.Π.Ε./4.4.2007 στο οποίο δη- 
μοσιεύθηκε ανακοίνωση καταχώρησης στο Μητρώο 
Ανωνύμων Εταιρειών της σύστασης της Ανώνυμης 
Εταιρείας με την ως άνω επωνυμία και τον διακριτικό 
τίτλο Δ.Ε.Σ.Φ.Α. Α.Ε, στον οποίο μεταβιβάστηκε από τη 
Δ.Ε.Π.Α. Α.Ε. με απόσπαση ο κλάδος Εθνικού Συστήματος 
Φυσικού Αερίου (Ε.Σ.Φ.Α.). 

5. Το ν. 3325/2005 «Ίδρυση και λειτουργία βιομηχα- 
νικών-βιοτεχνικών εγκαταστάσεων στο πλαίσιο της 
αειφόρου ανάπτυξης και άλλες διατάξεις» (ΦΕΚ 68/Α/ 
11.3.2005). 

6. Το άρθρο 29 του ν. 2115/1993 «Τροποποίηση, αντικα¬ 
τάσταση και συμπλήρωση διατάξεων του ν. 1428/1984 
«Εκμετάλλευση λατομείων αδρανών υλικών και άλλες 
διατάξεις» (ΦΕΚ 15/Α/15.2.1993) και το άρθρο «δέκατο 
τέταρτο» παρ. 1 του ν. 2593/1998 «Αναδιοργάνωση της 
Δημόσιας Επιχείρησης Πετρελαίου (Δ.Ε.Π. Α.Ε.) και των 
θυγατρικών της εταιρειών, καταστατικό αυτής και άλ¬ 
λες διατάξεις» (ΦΕΚ 59/Α/20.3.1998) σύμφωνα με το 
οποίο είναι δυνατό να δοθεί άδεια εγκατάστασης και 
λειτουργίας για κάθε έργο μεταφοράς, αποθήκευσης, 
μέτρησης και διανομής του φυσικού αερίου, του οποίου 
η ανέγερση και η επέκταση εμπίπτει στην αρμοδιότητα 
της ΔΕΠΑ Α.Ε. (και νυν Δ.Ε.Σ.Φ.Α. Α.Ε.), κατά παρέκκλιση 
από κάθε κείμενη διάταξη. 

7. Το β.δ. 15/21.10.1922 «Περί χορηγήσεως αδειών ιδρύ- 
σεως και λειτουργίας πά-σης μηχανολογικής εγκατα- 
στάσεως» το οποίο τροποποιήθηκε και συμπληρώθηκε 
με το β.δ. 24-11/17.12.1953. 

8. Το β.δ. 16/17.3.1950 «Περί διαιρέσεως κατατάξεως 
και απογραφής των Μηχα-νολογικών Εγκαταστάσεων, 
επιβλέψεως εκτελέσεως και επιβλέψεως της λειτουρ¬ 
γίας αυτών». 


9. Το ν. 6422/1934 «περί ασκήσεως του επαγγέλματος 
του Μηχανολόγου, του Ηλεκτρολόγου και του Μηχανο- 
λόγου-Ηλεκτρολόγου Μηχανικού ως και του Ναυπηγού» 
(ΦΕΚ 412/Α/28.11.1934). 

10. Την υπ’ αριθμ. οικ. 130715/6.7.2007 Κοινή Απόφαση 
των Υπουργών ΠΕΧΩΔΕ-ΑΝΑΠΤΥΞΗΣ-ΠΟΛΙΤΙΣΜΟΥ και 
Υφυπουργού ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ για 
ανανέωση της υπ’αριθμ. 47238/27.12.1996 κοινή υπουρ¬ 
γική απόφαση «Εγκριση περιβαλλοντικών όρων για τον 
κλάδο Λαυρίου του Αγωγού Φυσικού Αερίου και των 
εγκαταστάσεών του». 

11. Την υπ’ αριθμ. Δ3/Α/21711/27.12.2004 απόφαση για 
χορήγηση άδειας εγκατάστασης στην Α.Ε. Δ.ΕΠ.Α για 
την κατασκευή στην περιοχή της κοινότητας Ανθούσας 
(Παλλήνη) της Νομαρχιακής Αυτοδιοίκησης Ανατολικής 
Αττικής χαλύβδινου αγωγού 4 " (επέκτασης του κλάδου 
Λαυρίου) που θα τροφοδοτεί με φυσικό αέριο το πρα¬ 
τήριο ανεφοδιασμού των λεωφορείων της ΕΘΕΛ στο 
αμαξοστάσιο Ανθούσας. 

12. Τα υποβληθέντα στην αρμόδια Διεύθυνση Εγκατα¬ 
στάσεων Πετρελαιοειδών του ΥΠΟΥΡΓΕΙΟΥ ΑΝΑΠΤΥΞΗΣ 
δικαιολογητικά: 

- Πιστοποιητικό υπ’ αριθμ. ΤΠΕ/ΣΦΑ ΙΙ/001-2006/Αναθ, 
0/28-02-2006 της Τυν ΒάθίπΙαπά ΟΓουρ, που πιστοποιεί 
ότι τοΈργο κατασκευάσθηκε και δοκιμάστηκε σύμφωνα 
με τις Προδιαγραφές του Έργου. 

- Τελική Έκθεση Επιθεώρησης υπ’ αριθμ. ΤΕΕ/ΣΦΑ 
11/001 -2006/Αναθ. 0/28.2.2006 της Τυν ΒάθίηΙαπά ΘΐΌυρ. 

- Υπεύθυνη Δήλωση της Εταιρείας ότι η κατασκευή 
τουΈργου έχει εκτελεσθεί σύμφωνα με τις Προδιαγρα¬ 
φές και τα σχέδια της Αδειας Εγκατάστασης, μπορεί 
να λειτουργήσει με ασφάλεια και ότι η λειτουργία του 
ικανοποιεί τους Περιβαλλοντικούς και λοιπούς Όρους 
της Άδειας Εγκατάστασης. 

- Υπεύθυνη Δήλωση της Εταιρείας ότι το Έργο του 
Φυσικού Αερίου θα παρακολουθείται και θα συντηρείται 
σύμφωνα με διεθνώς αποδεκτούς κώδικες και πρακτι¬ 
κές. 

- Υπεύθυνη Δήλωση της Εταιρείας για την ανάθεση 
της επίβλεψης της λειτουργίας και της συντήρησης 
τουΈργου. 

- Υπεύθυνη Δήλωση Μηχανικού περί αποδοχής της 
ανάθεσης της λειτουργίας και της συντήρησης του 
Έργου. 

- Διπλότυπο είσπραξης ΔΟΥ ΧΟΛΑΡΓΟΥ υπ’ αριθμ.: 
Σειρά ΣΤ' 31317470/1177/29.3.2006 ποσού 30,00 Ευρώ. 

13. Την από 5.7.2007 έκθεση αυτοψίας των υπαλλήλων 
του αρμόδιου κλιμακίου της Διεύθυνσης Εγκαταστάσε¬ 
ων Πετρελαιοειδών. 

14. Την αίτηση της ΔΕΠΑ Α.Ε.(νυν ΔΕΣΦΑ Α.Ε.) 
647219/29.11.2006 με την οποία έχει ζητηθεί άδεια λει¬ 
τουργίας του «Χαλύβδινου Αγωγού Φυσικού Αερίου 4 " 
(επέκτασης του κλάδου Λαυρίου) που θα τροφοδοτεί με 
Φυσικό Αέριο το Πρατήριο Ανεφοδιασμού Λεωφορείων 
της ΕΘΕΛ στο Αμαξοστάσιο Ανθούσας» στην περιοχή 
της κοινότητας Ανθούσας της Νομαρχιακής Αυτοδιοί¬ 
κησης Ανατολικής Αττικής. 

15. Την απόφαση με αριθμό Δ15/Α/Φ.19/8306/20.4.2006 
του Υφυπουργού Ανάπτυξης «Μεταβίβαση στο Γενικό 
Γραμματέα του Υπουργείου Ανάπτυξης του δικαιώ¬ 
ματος υπογραφής «Με εντολή Υφυπουργού» (ΦΕΚ513/ 
Β/20.4.2006). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16. Το από 25.7.2007 εισηγητικό σημείωμα της Διεύ¬ 
θυνσης Εγκαταστάσεων Πετρελαιοειδών. 

17. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Χορηγείται άδεια λειτουργίας στο ΔΕΣΦΑ Α.Ε. αό¬ 
ριστης χρονικής διάρκειας για τον Χαλύβδινο Αγωγό 
Φυσικού Αερίου 4” (επέκτασης του κλάδου Λαυρίου) 
που θα τροφοδοτεί με Φυσικό Αέριο το Πρατήριο Ανε¬ 
φοδιασμού Λεωφορείων της ΕΘΕΛ στο Αμαξοστάσιο 
Ανθούσας στην περιοχή της Κοινότητας Ανθούσας της 
Νομαρχιακής Αυτοδιοίκησης Ανατολικής Αττικής, σύμ¬ 
φωνα με τις τεχνικές περιγραφές και τα θεωρημένα 
σχεδιαγράμματα που συνοδεύουν την παρούσα απόφα¬ 
ση και με τους παρακάτω όρους και περιορισμούς: 

1. Η παρούσα άδεια τελεί υπό επανεξέταση σύμφωνα 
με τις διατάξεις της παρ. 7 του άρθρου 10 του νόμου 
3325/2005 (ΦΕΚ 68/Α/11.3.2005) και χορηγείται για τις 
συνθήκες λειτουργίας που έχουν πιστοποιηθεί από την 
Τυν, σύμφωνα με το συνημμένο πιστοποιητικό. 

2. Να τηρούνται οι όροι που αναφέρονται στην Α.Π. 
οικ. 130715/6.7.2007 κοινή υπουργική απόφαση έγκρισης 
περιβαλλοντικών όρων, η οποία πρέπει να ανανεώνεται 
πριν από τη λήξη της και να προσκομίζεται αντίγραφο 
στην Διεύθυνση Εγκαταστάσεων Πετρελαιοειδών του 
Υπουργείου Ανάπτυξης. 

3. Να τηρούνται οι όροι και προϋποθέσεις που 
αναφέρονται στο πιστοποιητικό της Τυν. 

4. Η παρακολούθηση της λειτουργίας των 
εγκαταστάσεων και ιδιαίτερα η συντήρησή τους να 


γίνεται σύμφωνα με τους διεθνείς κανονισμούς που 
ισχύουν για παρόμοια συστήματα μεταφοράς φυσικού 
αερίου και που έχουν προδιαγράφει στη μελέτη του 
έργου. 

5. Η επίβλεψη της λειτουργίας όλων των εγκαταστάσεων 
του συστήματος μεταφοράς φυσικού αερίου να γίνεται 
από πρόσωπα που έχουν όλα τα απαιτούμενα από τον 
Νόμο προσόντα. 

6. Το Υπουργείο Ανάπτυξης διατηρεί το δικαίωμα 
να επιβάλλει την εκτέλεση μεταρρυθμίσεων στις 
εγκαταστάσεις, σε κάθε περίπτωση που θα διαπιστωθεί 
ότι τούτο είναι αναγκαίο για να εκπληρωθούν οι 
επιδιωκόμενοι σκοποί που προβλέπονται από το άρθρο 2 
του β.δ. 15/21.10.1922 «Περί χορηγήσεως αδειών ιδρύσεως 
και λειτουργίας πάσης μηχανολογικής εγκαταστάσεως» 
το οποίο τροποποιήθηκε και συμπληρώθηκε με το β.δ. 
24-11/17.12.1953. 

7. Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, άν από άλλες διατάξεις προκύπτει αντίστοιχη 
υποχρέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2007 

Με εντολή Υφυπουργού 

Ο Γενικός Γραμματέας 

ΝΙΚΟΛΑΟΣ ΣΤΕΦΑΝΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν· 0 ΐ.α γ - 6-ηπ3ίΙ: Η?Ιΐ[ίΐ3$ί6Γ.6ί(η)ίί.αΓ 




